Věřňovice (prírodná pamiatka)

Věřňovice je prírodná pamiatka ev. č. 1227 necelý kilometer severo-severozápadne od dediny Věřňovice, miestnej časti obce Dolní Lutyně v okrese Karviná. Oblasť spravuje Agentúra ochrany prírody a krajiny ČR.

Ochrana 
Predmetom ochrany je výrazná riečna terasa rieky Olše s takmer prirodzeným lesným porastom a výskytom chránených druhov rastlín a živočíchov.

Flóra 
Väčšinu prírodnej pamiatky pokrýva lužný les - vo vlhších partiách má charakter brestového luhu, v suchších partiách dubohrabového hája. Prirodzená skladba lesa je miestami narušená výsadbami nepôvodných druhov - napr. duba červeného a buka lesného. Zaujímavá je hojná populácia snežienky jarnej. Lúky v južnej časti sú pravidelne kosené.

Fauna 
Na území prírodnej pamiatky bolo zaznamenaných 18 druhov cicavcov (napr. jazvec lesný a psík medvedíkovitý) a 40 druhov vtákov.

Referencie

Literatúra

Pozri aj 
 Zoznam chránených území v okrese Karviná

Iné projekty

Externé odkazy  
 Taggmanager.cz
 Plán starostlivosti v rámci EVL

Zdroj 

Chránené územia v okrese Karviná
Lesy v Česku
Povodie Olše
Dolní Lutyně
Věřňovice